Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 844

1. Molnár: A Pál utcai fiúk – Molnár Ferenc regényének elolvasása házi olvasmányként – Olvasónapló készítése megadott szempontok alapján (egyes fejezetek szereplői, helyszínei, cselekménye; az olvasó reflexiói, stb.) – A történet közös feldolgozása az olvasónapló felidézésével – Lehetőség szerint a regény helyszíneinek meglátogatása, az emlékszobor megtekintése, fotók készítése – Régi gyermekjátékok kipróbálása: golyózás stb. – A Grund makettjének elkészítése – A haditerv ábrázolása, a csata rajzos megjelenítése térképszerűen, a mozgások érzékeltetésével – A film megtekintése: összehasonlítás az olvasott irodalmi művel – A regény szereplői arcképcsarnokának elkészítése: gyűjtött vagy rajzolt kép, aláírásként legfontosabb cselekedetei, érdemei, kiemelendő jellemvonásai – A kiállítás elkészítése: rendezés, kivitelezés – Meghívók, plakátok készítése – A kiállítás ünnepélyes megnyitása megnyitóbeszéddel 2008/177. szám A TOVÁBBHALADÁS FELTÉTELEI – A diák ismerje az év folyamán feldolgozott irodalmi, zenei, képzőművészeti stb. alkotásokat. Tudja felidézni tartalmukat, a bennük rejlő gondolatokat, s legyen képes kapcsolódni ezekhez saját élményeivel, tapasztalataival, gondolataival. – Szóban, írásban, vizuális, zenei vagy drámai eszközök felhasználásával fejezze ki a feldolgozott művek tartalmát, gondolatait, s az ezekhez kapcsolódó saját érzéseit és gondolatait is. – Rendelkezzék a feldolgozott művek kapcsán elméleti és technikai ismeretekkel. – Tudjon önállóan ismeretet szerezni, ehhez használja a különböző forrásokat, eszközöket. – Tudjon csoportban dolgozni. – Bátran kísérletezzen, kreatív módon közelítsen a feldolgozott művekhez. Ismeretek: Az évfolyamon elsajátítandó ismeretek teljes egészében tartalmazzák a magyar irodalom, vizuális kultúra, ének-zene, dráma és tánc tantárgyak követelményeit. Ezeken kívül tartalmaiban megjelenik az ember a természetben, az életvitel és gyakorlati ismeretek és az informatika is.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes